歌舞飘飘百尺台,半天龙麝散香煤。
初愁翠袖凌风去,却骑飞鸾下月来。
云杪一声闻玉笛,露华千点落金杯。
我缘众乐狂方盛,园锁从教日日开。
歌舞从儿女,艰难忆父兄。
歌敛黛,舞萦风。迟日象筵中。分行珠翠簇繁红。云髻袅珑璁。金炉暖。龙香远。共祝尧龄万万。曲终休解画罗衣。留伴彩云飞。
歌筵当日小蓬瀛。晚妆明。识芳卿。挽袖新词,曾博遏云声。又侍仙翁灯夕饮,红雾底,沸箫笙。催人刻烛待诗成。捧雕觯媚盈盈。不道醉魂,入夜已瞢腾。墨涴香罗回盼处,和笑道,太狂生。
歌阕樽残恨却偏,凭君不用设离筵。未趋雉尾随元老,
且蓦羊肠过少年。七叶汉貂真密近,一枝诜桂亦徒然。
羽书正急征兵地,须遣头风处处痊。
歌子秋风叠,诵子明月篇。
信有习鉴齿,胜读书十年。
歌诗精外学,天子是知音。坐夏宫钟近,宁亲剑阁深。
高名彻西国,旧迹寄东林。自此栖禅者,因师满蜀吟。
歌哭俱在晓,行迈有期程。孤舟似昨日,闻见同一声。
飞鸟数求食,潜鱼亦独惊。前王作网罟,设法害生成。
碧藻非不茂,高帆终日征。干戈未揖让,崩迫开其情。
歌声怨极珠难续,琴韵愁深水易分。
公子何须赋巫峡,梦中真复有朝云。
歌阕琼筵,暗失金貂侣。说衷肠、丁宁嘱付。棹举帆开,黯行色、秋将暮。欲去。待却回、高城已暮。渔火烟村,但触目伤离绪。此情向、阿谁分诉。那里思量,争知我,思量苦。最苦。睡不著、西风夜雨。
歌扇向陵开,齐行奠玉杯。舞时飞燕列,梦里片云来。
月色空余恨,松声莫更哀。谁怜未死妾,掩袂下铜台。
歌阕樽残恨起偏,凭君不用设离筵。
未趋雉尾随元老,且蓦羊肠过少年。
七叶汉貂真密近,一枝诜桂亦徒然。
羽书正急征兵地,须遣头风处处痊。
歌舞纯周雅,风流见忧时。
可能供痛饮,无畏误雌霓。
歌舞送飞球,金觥碧玉筹。管弦桃李月,帘幕凤凰楼。
一笑千场醉,浮生任白头。
灼灼传花枝,纷纷度画旗。不知红烛下,照见彩球飞。
借势因期克,巫山暮雨归。
歌檀敛袂。缭绕雕梁尘暗起。柔润清圆。百琲明珠一线穿。樱唇玉齿。天上仙音心下事。留往行云。满坐迷魂酒半醺。
歌吹欢娱夕,衡门可属垣。
九城寒漏彻,三市实灯繁。
酒想嵇山醉,诗惭谢乐翻。
如容陪后乘,那避八驺喧